ສະພາບອາກາດບໍ່ດີ ໄດ້ບັງຄັບໃຫ້ເຮືອບິນ ພະລັງງານ ແສງອາທິດ ຕ້ອງລົງຈອດ ໃນຍີ່ປຸ່ນ
ເຮືອ​ບິນ Solar Impulse 2 ຈະ​ແລ່ນ​ລົງ​ໃນ​​ເມືອງ ນາ​ໂກ​ຢາ​ ຂອງ ​ຍີ​ປຸ່ນ ​ໃນ​ວັນ​ຈັນ​ມື້​ນີ້, ​​ເນື່ອງຈາກສະພາບ ອາກາດບໍ່ດີ.
ສະພາບອາກາດບໍ່ດີ ໄດ້ເຮັດໃຫ້ເຮືອບິນພະລັງງານແສງ ອາທິດຂອງ ສະວິດເຊີແລນບິນຂຶ້ນບໍ່ໄດ້ ການບິນຄັ້ງນີ້ແມ່ນ ຄັ້ງທີ່ຍາກທີ່ສຸດໃນການເດີນທາງອ້ອມໂລກ ຂອງການບິນ ດັ່ງກ່າວເຊິ່ງໃຊ້ພຽງແຕ່ພະລັງງານແສງອາທິດເທົ່ານັ້ນ ເຮືອບິນ Solar Impulse 2 ຫຼື SI2 ຈະແລ່ນລົງໃນເມືອງ ນາໂກຢາ ຂອງ ຍີປຸ່ນ ໃນວັນຈັນມື້ນີ້, ເຊິ່ງເປັນການເລື່ອນ ຄວາມພະຍາຍາມການບິນຄັ້ງສຳຄັນ ຂອງເຮືອບິນພະລັງ ງານແສງອາທິດ ທີ່ຈະບິນຂ້າມຟາກມະຫາສະໝຸດປາຊີຟິກ ທ່ານ Bertrand Piccard, ເຊິ່ງເປັນໜຶ່ງໃນບັນດາຜູ້ປະດິດສ້າງ ເຮືອບິນ SI2 ໄດ້ຂຽນຂໍ້ຄວາມ ລົງຜ່ານທາງ Twitter ໃນວັນຈັນມື້ນີ້ ເຮືອບິນ SI2 ໄດ້ຖືກປະດິດຂຶ້ນໂດຍນັກວິທະຍາສາດຊາວ ສະວິດເຊີແລນ ທ່ານ Bertrand Piccard ແລະ ທ່ານ Andre Borschberg ເຊິ່ງໃຊ້ເວລາໃນການສ້າງ 12 ປີ ເຮືອບິນ SI2 ໄດ້ເລີ່ມການບິນຂ້າມມະຫາສະໝຸດປາຊີຟິກໃນວັນອາທິດວານນີ້ ໂດຍການບິນອອກຈາກເດິ່ນບິນ ນານກິ່ງ ທາງພາກຕາເວັນອອກຂອງຈີນ ມີຈຸດມຸ່ງໝາຍໄປສູ່ເກາະ ຮາວາຍ ຂອງສະຫະລັດ ອາເມຣິກາ ເຊິ່ງມີໄລຍະທາງຍາວ 8,500 ກິໂລແມັດຫ່າງອອກໄປ ການເດີນທາງຂອງມື້ວັນອາທິດວານນີ້ໄດ້ເລີ່ມຂຶ້ນ ຫຼັງຈາກທີ່ໄດ້ຍືດການເລື່ອນເວລາການບິນອອກ ເພື່ອລໍຖ້າໃຫ້ສະພາບອາກາດເອື້ອອຳນວຍເພື່ອບັນຫາດ້ານຄວາມປອດໄພ